عدالت و اینکیشاف پارتیسی‌نین سؤزچوسو عمر چلیک تورکیه-‌نین آرتیق آوروپا-یا گئتمک ایسته‌ین قاچقین‌لارا مانع اولا بیله‌جک وضعیتده اولمادیغینی سؤیله‌ییب.
عمر چلیک سوریه رژیمی‌نین تورکیه عسگرلری‌نین شهید اولدوغو خاین هوجومون‌دان سونرا وئردیگی آچیقلامادا "قاچقین‌لارلا باغلی سیاستیمیز دییشمه‌ییب، اما اورتادا دوروم وار، آرتیق قاچقین‌لاری ساخلایا بیله‌جک وضعیتده دئییلیک" ایفاده‌لرینی ایشلدیب.
سوریه رژیمی‌نین شدت‌لی هوجوملاریندان‌ قاچان ادلیب خالقی‌نین تورکیه سرحدینده یاراتدیغی کؤچ دالغاسی‌نین قورو و دنیز یولوندان آوروپایا کئچمه‌سینه مانع اولونمایاجاغی، ساحل تهلوکه‌سیزلیک و سرحد تهلوکه‌سیزلیگی ایشچی‌لرینه لازیم گلن تعلیماتین وئریلدیگی بیلدیریلمیشدی.
